Greek Legal Document

Category: 301

Content:
57.ΑΠΟΦΑΣΙΣ ΥΠΟΥΡΓΟΥ ΣΥΓΚΟΙΝΩΝΙΩΝ Αριθ. 100276 της 31 Δεκ. 1969/2 Φεβρ.  1970 (ΦΕΚ Β' 72) Περί της εκδόσεως αδειών κυκλοφορίας καινουργών επιβατηγών  αυτοκινήτων δικύκλων και τρικύκλων Ι.Χ. Έχοντες υπ' όψιν: 1.Τας διατάξεις του άρθρ. 4 παρ. 3 του Νόμ. 2367/53 «περί τίτλων κυριότητος, ταξινομήσεως, αδειών κυκλοφορίας και φορολογίας αυτοκινήτων». 2.Τας διατάξεις των άρθρ. 43, 46 και 50 του Ν.Δ. 4233/62 «περί κυρώσεως του Κώδικος Οδικής Κυκλοφορίας». 3.Την υπ' αριθ. ΣΤ/204280/67 απόφασιν «περί εκδόσεως αδειών κυκλοφορίας καινουργών επιβατηγών αυτοκινήτων, δικύκλων και τρικύκλων Ι.Χ.». 4.Τας υπ' αριθ. ΣΤ/204280/67, 115657/69 και 205100/67 εγκυκλίους, και αποβλέποντες εις την διευκόλυνσιν του έργου της κωδικοποιήσεως των σχετικών διατάξεων δια της ενοποιήσεως εις εν κείμενον των μέχρι τούδε ισχουσών επί του θέματος της εκδόσεως αδειών κυκλοφορίας καινουργών επιβατηγών αυτοκινήτων, δικύκλων κλπ., αποφασίζομεν: 1.Επιτρέπομεν την απογραφήν, ταξινόμησιν και έκδοσιν αδειών κυκλοφορίας των καινουργών εκ του εξωτερικού εισαγομένων ως και των εν Ελλάδι κατασκευαζομένων αυτοκινήτων επιβατηγών, ως και δικύκλων και τρικύκλων τοιούτων ιδιωτικής χρήσεως, το πρώτον τιθεμένων εις κυκλοφορίαν, άνευ επιθεωρήσεώς των υπό των Υπηρεσιών Συγκοινωνιών, τη υποβολή υπό των ενδιαφερομένων ειδικής εντύπου δηλώσεως. Η ανωτέρω δήλωσις, δέον να είναι συντεταγμένη ως το συνημμένον υπόδειγμα, να περιλαμβάνη άπαντα τα στοιχεία του οχήματος και να συμπληρούται υπ' ευθύνη του τε αγοραστού και του πωλητού. Εις περιπτώσεις καθ' ας αυτοκίνητον εισάγεται επ' ονόματι πολίτου τινός και ουχί του αντιπροσώπου εισαγωγέως, η εν λόγω υπεύθυνος δήλωσις, δέον όπως συμπληρώνεται υπ' ευθύνη του εκάστοτε πολίτου, του φερομένου ως εισαγωγέως. 2.Η εν τη προηγουμένη παραγράφω δήλωσις, θα ελέγχεται παρά του αρμοδίου τεχνικού υπαλλήλου δια το κανονικόν του περιεχομένου της, θα συμπληρούνται αι επ' αυτής υπάρχουσαι Υπηρεσιακαί ενδείξεις, μετά δε την υπογραφήν και θεώρησιν παρά του προϊσταμένου της Υπηρεσίας, θα επέχη θέσιν πρακτικού επιθεωρήσεως του προς κυκλοφορίαν οχήματος. 3.Δι' ουδέν όχημα, των εν τη 1η παραγράφω της παρούσης αναφερομένων κατηγοριών, το πρώτον τιθέμενον εις κυκλοφορίαν θα χορηγήται άδεια εάν δεν έχει προηγηθή η έκδοσις σχετικής πράξεως της παρ' ημίν Τεχνικής Διευθύνσεως Αυτοκινήτων, αναφερομένης εις την εν Ελλάδι έγκρισιν του τύπου του περί ου πρόκειται οχήματος. Δια την εφαρμογήν των εν τη παρούση παραγράφω διαλαμβανομένων, απαιτείται όπως οι αντιπρόσωποι εισαγωγείς μεριμνούν δια την έγκαιρον και προ της εισαγωγής νέου τύπου τινός οχήματος (επιβατηγού ή διτρόχου ή τριτρόχου τοιούτου), υποβολήν τεχνικού υπομνήματος (ως το συνημμένον υπόδειγμα) εις τριπλούν, περιλαμβάνοντος άπαντα τα χαρακτηριστικά του προς έγκρισιν τύπου οχήματος, συνοδευομένου υπό εντύπου σχετικού καταλόγου (PROSPECTUS) του εργοστασίου κατασκευής εξ ου θα βεβαιούται η ακρίβεια των εν λόγω στοιχείων. 4.Από της ισχύος της παρούσης κατά πάσαν ανανέωσιν αδείας κυκλοφορούντος οχήματος των εν παρ. 1 κατηγοριών (επιβατηγών ή διτρόχων ή τριτρόχων), τα τεχνικά χαρακτηριστικά αυτού θα λαμβάνωνται ανεξαρτήτως παλαιοτέρου καθορισμού, εκ των τυχόν εν τω μεταξύ, εκδοθεισών πράξεων εγκρίσεως του αντιστοίχου τύπου οχήματος. Η υπ' αριθ. ΣΤ/204280/67 απόφασις, αι υπ' αριθ. 115657/67, ΣΤ/113350/69 και ΣΤ/205100/67 εγκύκλιοι, ως και πάσα προγενεστέρα σχετική επί του ιδίου αντικειμένου διοικητική πράξις, καταργείται. Η ισχύς της παρούσης άρχεται από της δημοσιεύσεώς της εις την Εφημερίδα της Κυβερνήσεως. Ακολουθεί υπόδειγμα εντύπου δηλώσεως. Η ανωτέρω απόφασις συνεπληρώθη δια της υπ' αριθ. ΣΤ/27501/1973 ομοίας (κατωτ. αριθ. 75). (Αντί των σελ. 226,39(η)-226,52(α) Σελ. 226,39(θ) Τεύχος 540-Σελ.35 Επιβατικά αυτοκίνητα (Δημόσιας και Ιδιωτικής Χρήσης) 21.Ε.γ.56